
7. számú melléklet
ADATKEZELÉSI TÁJÉKOZTATÓ 
A Szociális és Gyermekvédelmi Főigazgatóság EFOP PLUSZ 5.1.1-25 projekt keretében együttműködő partnerszervezetek képviselői, kapcsolattartói, munkatársai és önkénteseinek, valamint a projekt dokumentálása céljából készített kép- és videófelvételek során történő személyes adatok kezeléséről 

A Szociális és Gyermekvédelmi Főigazgatóság (a továbbiakban: Főigazgatóság) által személyes adatok kezelésére kerül sor az EFOP PLUSZ 5.1.1.-25. projekt keretében együttműködő partnerszervezetek képviselői, kapcsolattartói, munkatársai és önkéntesei személyes adatai tekintetében. Kezelésre kerül továbbá az élelmiszercsomag osztása, a kísérő szolgáltatási tevékenységek teljesítése alkalmával a fenti személyi körről készült fotó és videófelvétel a projekt megvalósításának dokumentálására, illetve a Főigazgatóság kiadványaiban, Facebook oldalán és közösségi média felületein történő felhasználására.

1.Adatkezelő neve, székhelye, elérhetősége:
Név: 	 Szociális és Gyermekvédelmi Főigazgatóság
Képviseli: Dr. Jeviczki Melinda Klára mb. főigazgató
Cím:     1132 Budapest, Visegrádi utca 49. 
[bookmark: _Hlk140064600]e-mail:  info@szgyf.gov.hu

2. Adatvédelmi tisztviselő neve, elérhetősége:
Név: 	Dr. Hajdú Tünde 
Cím:	1132 Budapest, Visegrádi utca 49., 
e-mail:  adatvedelem@szgyf.gov.hu

3. A személyes adatok kezelésének jogalapja: 
· A partnerszervezet képviselője, kapcsolattartója, valamint a projektfeladatokban közreműködő munkatársa vagy önkéntese személyes adatainak kezelése az SZGYF és a partnerszervezet jogos érdekén alapul a GDPR 6. cikk (1) bekezdés f) pontja szerint. A jogos érdek az együttműködési megállapodás előkészítése, megkötése és teljesítése, a felek közötti kapcsolattartás, a csomagosztási feladatok megszervezése és lebonyolítása, a partnerszervezeti közreműködés dokumentálása, a kísérő szolgáltatási tevékenységek teljesítése, valamint a projekt ellenőrizhetőségének biztosítása.
· Az azonosítható személyt ábrázoló kép- és videófelvétel készítésének és kezelésének jogalapja az érintett önkéntes hozzájárulása a GDPR 6. cikk (1) bekezdés a) pontja alapján. Az SZGYF törekszik arra, hogy a projekt dokumentálása elsődlegesen olyan módon történjen, amelyen természetes személy nem vagy nem egyértelműen azonosítható. Nem azonosítható személyt ábrázoló, általános helyszíni vagy tárgyi dokumentáció esetén személyes adat kezelésére nem kerül sor.

4. A személyes adatok forrása:
· partnerszervezet
· érintett
 
5. A személyes adatok kezelésének célja: 
A személyes adatok kezelésének célja az EFOP Plusz-5.1.1-25 projekt keretében létrejövő együttműködési megállapodások előkészítése, megkötése és teljesítése, a partnerszervezetekkel történő kapcsolattartás, a csomagosztási feladatok megszervezése és lebonyolítása, a kísérő szolgáltatási tevékenységek teljesítése, a partnerszervezeti közreműködés dokumentálása, valamint a projekt teljesítésének igazolása, beszámolása, ellenőrzése és auditálása. Az élelmiszercsomag osztások és a kísérő szolgáltatási tevékenységek teljesítése alkalmával készült fotó és videófelvétel egyrészt a projekt teljesülésének igazolására szolgál, másrészt a Főigazgatóság munkáját népszerűsítő céllal felhasználásra kerül a kiadványaiban, Facebook-oldalán, illetve közösségi média felületein. 
6. Kezelt adatok köre:  
· A partnerek vonatkozásában: Képviselő neve, munkaköre, az osztásban és a kísérő szolgáltatási tevékenységben résztvevő személy neve, munkaköre, aláírása
· A kapcsolattartók esetében: Személyes adatok: -név, e-mail cím, aláírás. Kapcsolattartási adatok: beosztás, telefonszám.
· Fotó, videófelvétel: az osztásban résztvevő személyekről készülhet az osztás dokumentálására. 

7. Címzett
A személyes adatokhoz — feladat- és hatáskörükben eljárva — hozzáférhetnek az EFOP Plusz-5.1.1-25 projekt ellenőrzésében, auditjában, pénzügyi elszámolásában vagy szabályossági vizsgálatában részt vevő szervek, valamint jogszabály alapján eljáró hatóságok.
8. A személyes adatok tárolására vonatkozó biztonsági intézkedések, az adatok tárolásának időtartama: 
Az adatok tárolásának helye:
A személyes adatok zárt elektronikus felületen kerülnek rögzítésre, a személyes adatokhoz kizárólag a Főigazgatóság és Kirendeltségek azon munkatársai férhetnek hozzá feladatuk végrehajtása érdekében, akiknek ez feltétlenül szükséges. A papír alapon kezelt személyes adatok tárolásának helye: a Főigazgatóság székhelye és a Kirendeltségek székhelye, valamint telephelyei. A Főigazgatóság és Kirendeltségek munkatársainak iratokhoz történő hozzáférési jogosultsága szigorúan szabályozott, kizárólagosan a feladatellátási kötelezettségük teljesítésére korlátozódik. A személyes adatokhoz való jogosultsággal rendelkező munkatársak kizárólag a kapott utasításnak megfelelően járhatnak el az adatkezelés tekintetében. Helyszíni ellenőrzés esetén a személyes adatokhoz az ellenőrzés végrehajtására kijelölt hatóság fér hozzá.  A projektről készült beszámolókban a fotók, videófelvételek szerepelhetnek, az ezekben tárolt személyes adatok a beszámolókon résztvevő személyek számára megismerhetőek.

Az adatok tárolásának időtartama:
·  Amennyiben a személyes adatok a projekt teljesítésének igazolására szolgálnak, az adatok tárolásának időtartama: 2034. december 31. a projekt teljesítésének ellenőrzésére nyitvaálló határidő végéig. 
· Amennyiben az érintettről papír alapú kiadványban -hozzájárulásával- fotó készül, az adatok tárolásának időtartama kiadványhoz készített fotó, videó, esetleges interjú a kiadvány megjelenésétől 10 év. 
· Ha az érintettről elektronikus felületen fotó, videó kerül bemutatásra, a személyes adatok az elektronikus megjelenéstől számított 5 évig tárolhatók.
· A hozzájárulással készült fotók, videófelvételek tárolásának időtartama hozzájárulás visszavonásáig tart. A hozzájárulás visszavonása nem érinti a visszavonás előtti, jogszerű adatkezelést. Tájékoztatjuk az érintetteket, hogy az adatkezelési hozzájárulás visszavonása csak az elektronikus megjelenésekre és az interjúk, kiadványokhoz készített fotó-videó dokumentáció tárolására vonatkozhat. A már megjelent, szétosztott papír alapú kiadványok a hozzájárulás visszavonása esetén sem kerülhetnek bevonásra és megsemmisítésre. Tájékoztatjuk az érintetteket arról is, hogy az elektronikus megjelenés tekintetében a bárki által mentett fotó és videó tárolásáért, esetleges további nyilvánosságra hozataláért a Főigazgatóságot felelősség nem terheli. 

9. Az adatkezeléssel érintett személyt megillető jogosultságok: 
TÁJÉKOZTATÁSHOZ VALÓ JOG: Az érintett jogosult arra, hogy személyes adatai kezeléséről megfelelő tájékoztatást kapjon az adatkezelőtől. Az érintett tájékoztatását a Főigazgatóság az EFOP PLUSZ 5.1.1-25 projekt jelen adatkezelési tájékoztatója részletesen tartalmazza.
HOZZÁFÉRÉSHEZ VALÓ JOG: Az érintett jogosult arra, hogy személyes adataihoz hozzáférhessen, továbbá jogosult arra, hogy a személyes adataival kapcsolatosan valamennyi adatkezelési műveletről tájékoztatást kapjon. A Főigazgatóság az adatkezelési műveletekről a tájékoztatóban valamennyi érintettet megismerteti, továbbá személyes adataihoz való hozzáférést, illetve azokról másolat készítését-kérelemre- lehetővé teszi, egyúttal garantálja azt is, hogy ezzel mások jogai és szabadságai nem sérülhetnek. 
HELYESBÍTÉSHEZ VALÓ JOG: Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy szükség esetén kérje - nyilatkozat útján - a hiányos adatok kiegészítését. A személyes adatok kiegészítésénél azonban figyelemmel kell lenni az adatkezelés céljára, illetve az adattakarékosság követelményére. (Több személyes adat kezelésére nincs szükség, mint amennyire az adott cél eléréshez feltétlenül szükséges.) 
AZ ADATKEZELÉS KORLÁTOZÁSÁHOZ VALÓ JOG: Az érintett jogosult arra, hogy amennyiben vitatja személyes adatai pontosságát az adatkezelő korlátozza mindaddig az adatkezelést, amíg ellenőrzi a személyes adatok pontosságát.
Az érintett jogosult arra, hogy az adatkezelés jogellenessége esetén személyes adatainak törlése helyett, azok felhasználásának korlátozását kérje.
Az érintett jogosult arra, kérje az adatkezelés korlátozását, ha az adatkezelési cél már megszűnt, és az adatkezelőnek már nincs szüksége rá, de az érintett számára szükséges, és igényli, jogi igények előterjesztéséhez, érvényesítéséhez vagy védelméhez.
Az adatkezelő köteles előzetesen tájékoztatni az érintettet az adatkezelési korlátozás feloldásáról. 
TILTAKOZÁS JOGA: 
Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) f) pontján alapuló kezelése ellen. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

TÖRLÉSHEZ VALÓ JOG:
Az érintett kérheti a rá vonatkozó személyes adatok törlését, ha az adatok kezelésére már nincs szükség abból a célból, amelyből azokat a Főigazgatóság kezelte, vagy ha az adatkezelés jogellenes. A törléshez való jog azonban nem korlátlan: a Főigazgatóság a törlési kérelmet megtagadhatja, ha az adat megőrzése jogi kötelezettség teljesítéséhez, a projekt ellenőrzéséhez, auditjához, elszámolásához vagy jogi igény érvényesítéséhez szükséges. Ilyen esetben a Főigazgatóság az érintettet tájékoztatja a törlés megtagadásának okáról.

HOZZÁJÁRULÁS VISSZAVONÁSA:

Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

JOGORVOSLATRÓL VALÓ TÁJÉKOZTATÁS:
Ha az érintett személy úgy ítéli meg, hogy a Főigazgatóság a személyes adatainak kezelése során megsértette a hatályos adatvédelmi követelményeket, akkor az alábbi lehetőségei vannak: 
 - panaszt nyújthat be a Hatósághoz (Nemzeti Adatvédelmi és Információszabadság Hatóság, cím: 1055 Budapest, Falk Miksa utca 9-11., postacím: 1374 Budapest, Pf.: 603., e-mail: ugyfelszolgalat@naih.hu, honlap: www.naih.hu),
- vagy adatainak védelme érdekében bírósághoz fordulhat, amely az ügyben soron kívül jár el. Ebben az esetben szabadon dönthet, hogy a lakóhelye vagy a tartózkodási helye, illetve a Főigazgatóság székhelye szerinti illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszék megtalálható a http://birosag.hu/ugyfelkapcsolati-portal/birosag-kereso oldalon. 
Tájékoztatásul közöljük, hogy a Főigazgatóság székhelye szerinti illetékességgel rendelkező bíróság a Fővárosi Törvényszék.



HOZZÁJÁRULÓ NYILATKOZAT 

A Szociális és Gyermekvédelmi Főigazgatóság EFOP PLUSZ 5.1.1-25 projekt keretében készült képmás (fotó), videófelvétel készítésére és felhasználására vonatkozóan


Alulírott 

Név: ………………………………………………………………………………………………………………………………………..., mint a Főigazgatóság együttműködő partnere, kifejezetten hozzájárulok ahhoz, hogy rólam fotó/ videófelvétel készüljön a ….………………………………………………………………………………. helységben 2026. …………………………..  ………. napján az EFOP PLUSZ-5.1.1-25 projekt keretében történő csomagosztás alkalmával. 

Tudomásom van arról, hogy a fotó, videófelvétel a fenti projekt igazoló dokumentációjának részét képezi, ezért 2034. december 31-ig tárolásra kerül, ezzel kapcsolatban az ellenőrzésben részt vevő hatóságok megismerhetik, illetve a Főigazgatóság munkatársai a projektről készült beszámolókhoz és a projekttel kapcsolatos kötelezettségek teljesítéséhez felhasználhatják.

 A fotók a Főigazgatóság kiadványaiban, Facebook oldalán és közösségi média felületein jelenhetnek meg, 

Hozzájárulásom mellett nyilatkozom arról, hogy megismertem és elfogadtam a Szociális és Gyermekvédelmi Főigazgatóság EFOP PLUSZ 5.1.1-25. projekt keretében együttműködő partnerek személyes adatainak kezelésére vonatkozó adatkezelési tájékoztatóját.

Jelen nyilatkozat 2 egymással mindenben megegyező példányban készült, amelyből 1 példány a Főigazgatóságot, 1 példány az adatkezeléssel érintett személyt illeti meg. 

……………………………………………………….., …………év …………hónap ……nap 


……………………………………………………………………………………………….
          Adatkezeléssel érintett személy aláírása

